ASOCIAȚIA GENERALĂ A INGINERILOR DIN ROMÂNIA

Simpozionul DIALOGURI DINTRE GENERAȚII. NEVOIA DE MODELE
2025-11-11 13:00 - 18:00 (Europe/Helsinki) | Biblioteca Județeană ,,Ioan N. Roman” Constanța, Str. Mircea cel Batrân nr. 104 A, Constanta, Select a State:, 900527, Romania
NOU! PROGRAMUL EVENIMENTULUI
În cadrul săptămânii creativității CERCETARE ŞI EXPERTIZĂ ÎN LICEELE ŞI UNIVERSITĂŢILE DOBROGENE, organizate de Academia Navală ,,Mircea cel Bătrân”, Universitatea ,,Ovidius” Constanța, ,,AGIR” Constanța, în perioada 9-14 noiembrie 2025,
Revista InterArtes, Asociația Culturală Flori Rodica Tighici Iacomi, AGIR Constanța, Centrul de Cercetare şi Dezvoltare Profesională Studiile Româneşti în Context Internaţional, aflat sub egida Universității „Ovidius” Constanța,
organizează

Simpozionul Național DIALOGURI DINTRE GENERAȚII. NEVOIA DE MODELE cu următoarele secțiuni:

ELITELE CULTURALE. PROVOCĂRI ACTUALE
INVENTICĂ ȘI PERSPECTIVE,

în cadrul cărora se vor susține comunicări științifice, vizionarea filmului Construcțiile navale în România, expunerea unor postere cu brevete de invenție și certificate de inovator, lucrări de pictură!

Evenimentele vor avea loc în data de 11 noiembrie 2025,
la Biblioteca Județeană ,,Ioan N. Roman” Constanța
Secțiunea 1 în intervalul orar 13:00 – 15:00,
pauza 30 minute,
Secțiunea 2 în intervalul 15:30 – 17:30

Suntem onorați de colaborarea și participarea la lucrările Simpozionului nostru a partenerilor din următoarele instituții culturale:

Universitatea Apollonia din Iași
Universitatea Danubius din Galați
Biblioteca Județeană ,,Ioan N.Roman” din Constanța
Revistele Albatros, Ex Ponto, Antilethe, Cugetarea Europeană, Metafora
Uniunea Scriitorilor din România, Filiala Dobrogea
Uniunea Scriitorilor din România, Filiala Craiova
Uniunea Ziariștilor Profesioniști din România, Filiala Dobrogea
Asociaţia de Dezvoltare pentru România
Asociaţia Română pentru Europa
Asociaţia Europeană a Cadrelor Didactice
Asociaţia Culturală Carmina Balcanica
Societatea de Haiku

Vă rugăm să ne comunicați, pe adresele de e-mail eugen_tiron@yahoo.com sau anastasia_dumitru@yahoo.com până la data de 20 octombrie 2025, titlul lucrării, autorii, rezumatul, afilierea precum și secțiunea la care doriți să participați pentru a întocmi programul simpozionului.
Lucrările prezentate în cadrul simpozionului național vor fi publicate, în volum separat sau în revista InterArtes.
Consiliul științific:
Prof. univ. dr. habil. Marina Cap-Bun
Prof. univ. dr. Vasile Burlui
Prof. univ. dr. Dumitru Mirel Popa
Prof. univ. dr. Mihaela Albu
Prof. univ. dr. habil. Florentina Nicolae

Comitetul de organizare:
Conf. univ. dr. Valentina Pomazan
Conf. univ. dr. Anastasia Dumitru
Ing. arh. dr. Eugen Tiron
Prof. Aura Văceanu
Lector univ. dr. Amelia Stănescu
Ing. Dipl. Nicolae Dumitru

Cercetare și expertiză în Dobrogea - concurs cu premii pentru elevi și studenți
2025-11-12 | Academia Navală “Mircea cel Bătrân”, Constanța, Fulgerului nr.1, Constanța, Romania
Anul acesta AGIR Constanța, alături de Academia Navală “Mircea cel Bătrân” și Universitatea “Ovidius” din Constanța – Facultatea de Inginerie Mecanică, Industrială și Maritimă organizează un eveniment cu 3 mari secțiuni.

Secțiunea 1: Prezentări interactive de proiecte și lucrări științifice – concurs de prezentări online de lucrări, machete, cercetări.
Secțiunea 2: Concursul național de creativitate Podul de Spaghete – a 4-a ediție.
Secțiunea 3: Concursul național de creativitate în producție digitală – 3D printing – a 3-a ediție.

NOU!!! PROGRAMUL EVENIMENTULUI
CONDIȚII DE PARTICIPARE PENTRU Secțiunea 1: Prezentări interactive de proiecte și lucrări științifice –
Lucrările selectate, care respectă formatul pus la dispoziție (maxim 300 MB), vor fi publicate în ultimul număr al Buletinului AGIR, publicație indexata în baze de date internaționale. Lucrarea și/sau proiectul cercetare trebuie să fie originale, cu contribuțiile membrilor echipei si elementele de bibliografie și surse delimitate clar, în cadrul textului explicativ, cu formulele și figurile numerotate, cu minim 3 titluri în bibliografie, cu referințe corespunzătoare în text. Îndrumătorul echipei de cercetare, dacă există, specialist, cadru didactic, cercetător, trebuie menționat în corpul lucrării la secțiunea Despre autori.
Limba de redactare a lucrării este limba engleză. Numărul de pagini poate fi par: 4, 6 sau 8 pagini, inclusiv bibliografia și eventualele anexe explicative, dacă există. Toate paginile lucrării trebuie să respecte formatul buletinului AGIR.
Lucrarea va trebui trimisă, până pe 1 noiembrie 2025, la adresa expertiza.inovare@anmb.ro.
Limba de prezentare orală și prezentarea cu diapozitive. : limba româna
Fișierul de prezentare, în limba română (pptx, ppsx, pdf) va putea fi adus și înmânat organizatorilor la momentul intrării în sala de prezentare.
PREMII ACORDATE
ELEVI STUDENȚI
Premiul 1: 400 lei Premiul 1: 400 lei
Premiul 2: 300 lei Premiul 2: 300 lei
Premiul 3: 200 lei Premiul 3: 200 lei
Criterii de evaluare a lucrărilor prezentate

conținutul – coerența și corectitudinea știintifică a elementelor prezentate, corelarea textului cu figuri, tabele și referințe.
calitatea și fluența prezentării și a materialelor utilizate la prezentare.
respectarea formatului – stiluri, numerotări, claritatea figurilor, referințele în text, minim 3 poziții la bibliografie
corectitudinea exprimării în limba engleză în textul lucrării

Echipele de tineri, îndrumătorii acestora sunt invitați să gândească proiecte și prezentări de calitate, cu conținut atractiv. Se oferă premii consistente, pentru fiecare secțiune. Trans și interdisciplinaritatea sunt încurajate. Domeniile de interes ale acestui apel sunt, dar nu se limitează la:

energetică si aplicații în domeniu
automatizări, remote control și robotică
electrotehnică și electronică
mecanică și aplicații industriale
tehnologia și știința materialelor, cu aplicații
Hidrotehnică și aplicații
Bio inginerie, agronomie, știința solului
Știința si protecția mediului
Inginerie informatică și securitate cibernetică
simulări, aplicații si reprezentări asistate de calculator în domeniile tehnice și inginerești, științe aplicate.
navigare și aplicații
Vehicule si transport moderne
Interacțiuni: lucrări trans și interdisciplinare, privind aplicatii, impact, influențe, interacțiuni între tehnologie, societate, creativitate, calitatea vieții umane, perspective de dezvoltare ale societății umane.

ÎNSCRIEREA la oricare dintre cele 3 secțiuni se face completând
Formularul de înscriere în ediția din acest an a concursului
Toți participanții/ echipele trebuie să completeze acest formular. Numai trimiterea unei lucrări scrise, pentru secțiunea S1 nu este suficientă pentru înscriere în concurs, rugăm autorul corespondent să se înscrie pentru prezentarea orală.
ELIGIBILITATE: elevi și studenți, de la orice nivel și formă de învățământ din România.
TAXA de participare:
Gratuit pentru elevi și studenți, membri AGIR junior.

Află aici cât de simplu este să devii membru junior AGIR, care nu plătește cotizații anuale, dar beneficiază de condiții speciale la evenimentele AGIR Constanța. Înscrierea ca Memru AGIR Junior sa va putea face și in ziua concursului, la inregistrare. Pentru eficiență, la momentul înscrierii, recomandăm ca participantii să se prezinte cu varianta printată, completată integral (cu fotografie) a formularului de înscriere ca membru AGIR JR, semnată olograf.
NU EXISTA COSTURI DE INSCRIERE, SAU COTIZATII ANUALE PENTRU MEMBRII AGIR JUNIOR! Calitatea de Membru AGIR Jr se păstrează cât timp tânărul este înrolat în sistemul de învățământ de stat sau privat, inclusiv la nivel de masterat si doctorat.

Pentru elevii și studenții nemembri, taxa de participare este de 50 lei de persoană, care trebuie plătiți până pe 1 noiembrie 2025, cu următoarele coordonate:
Date de facturare:
AGIR
Aut. P.J. Nr. 4/1990
CUI: RO 3162244
CONT LEI: [REDACTED] , Banca Transilvania, Ag. Piata Amzei
De specificat: taxă participare la concurs 12 Noiembrie 2025- AGIR Constanta
CALENDARUL CONCURSULUI:

26 septembrie – deschiderea formularului de înregistrare
1 noiembrie – data limită pentru înscrierea participanților/ echipelor în concurs și trimiterea lucrărilor formatate, pentru prezentare în secțiunea 1,
10 noiembrie – afișarea programului, cu săli, ordinea de intrare și de prezentare, comitet științific și editorial.
12 noiembrie – desfășurarea evenimentului, cu cele 3 secțiuni.
20 noiembrie – lucrările prezentate, selectate pentru publicare în Buletinul AGIR sunt trimise în formatul final, dacă e cazul, respectând observațiile comitetului științific și al celui editorial.

LOCAȚIE: toate secțiunile concursului se vor desfășura la Academia Navală “Mircea cel Bătrân”, str. Fulgerului nr. 1, Constanța.

Mult succes în pregătirea participării,
Vă așteptăm cu drag!

Competiție de proiecte interdisciplinare studențești pentru aplicații ale informaticii în producția digitală
2025-11-12 08:00 - 13:00 | Academia Navală “Mircea cel Bătrân”, Constanța, Fulgerului nr.1, Constanța, Romania
Competiție de proiecte studențești, cu participare liberă, organizată de AGIR Constanța, împreună Facultatea de Inginerie industrială și maritimă a Universității “Ovidius” din Constanța, împreună cu Academia Navală “Mircea cel Bătrân”.
Participanții trebuie să fie înmatriculați ca studenți sau elevi în una din instituțiile de învățământ superior/ preuniversitar din România.
Termen limită de înscriere: 1 Noiembrie 2025
Înscrierea se face completând formularul de înscriere.
Data concursului: 12 Noiembrie 2025
Locul de desfășurare: Academia Navală “Mircea cel Bătrân”, str.Fulgerului, nr.1, Constanța/ Romania
Ediția din acest an va beneficia de sprijinul Academia Navală “Mircea cel Bătrân”, unde se vor realiza încercările. Le multumim !
Tema concursului
Să se proiecteze si imprime, ca artefact fizic, tridimensional, o structură suport, pentru o suprafață plană, ce va trebui să reziste la o forță de compresiune de min 50 N.
Un proiect poate fi realizat de un student/ elev, ca unic autor, sau de către o echipă de 2 studenți/ elevi.
Condițiile pentru realizarea structurii:
 Gabarit: 50x50x100 mm. Înalțime impusă 100 mm. Restul detaliilor de geometrie: topologie si formă sunt libere, dar să fie limitate la gabaritul impus.
 Materialul de print: PET-G (tereftalat de polietilenă), diametru 1,75 mm, orice culoare, de
la orice producător.
 Direcția de printare: la alegere
 Structuri si rețele suport la printing: la alegere, cu observația că greutatea acestora va fi
considerată in evaluarea finală a performanței suportului. Timpul de printare va fi considerat în evaluarea finală.
Premii acordate de AGIR Constanța
Premiul I: 300 lei
Premiul II: 200 lei
Premiul III: 100 lei
Condiții de desfășurare
Participanții vor proiecta și realiza, prin imprimare 3D, un suport, destinat să susțină o suprafața plană, paralelă cu planul orizontal, de reazem. Proiectarea și printarea vor fi făcute, de către fiecare participant/ echipă, utilizând aplicațiile de modelare virtuală și dispozitivul de imprimare, la alegere, în intervalul dintre lansarea concursului si ziua de concurs, respectând materialul impus și salvând fișierele corespunzătoare modelului si raportului de printare.
Printarea se va realiza de către fiecare echipă în parte, înainte de ziua concursului. Există posibilitatea ca echipele să primească sprijin pentru printarea piesei de concurs. Pentru a primi acest sprijin, echipele sunt rugate să adreseze un mesaj scris la adresa expertiza.inovare@anmb.ro, în intervalul 2-7 noiembrie 2025. Printarea se va face cu programare și accesul controlat al membrilor echipelor la utilajele de printare puse la dispoziție de organizatori.
Participanții se vor prezenta în ziua si la ora specificate, în locația de desfăsurare a concursului.
Participanții vor prezenta comisiei de evaluare:
1. Fișierul cu modelul geometric virtual (IGES, STL și OBJ)
2. Raportul de printare (legenda asociată printului) (captură de ecran).
3. Modelul (artefactul) printat AȘA CUM IESE DE PE MASA IMPRIMANTEI 3D, cu toate
elementele și structura de susținere care au fost setate/ utilizate/ imprimate, împreună
cu modelul propriu-zis. CURĂȚAREA DE SCHELE DE SUSȚINERE SE VA FACE ÎN ZIUA ȘI INTERVALUL ORAR AL CONCURSULUI!
4. Un poster, în format virtual (png, jpg la 300 dpi), A3, care să conțină:
o Titlul concursului: COMPETIȚIE DE PROIECTE INTERDISCIPLINARE PENTRU APLICAȚII
ALE INFORMATICII ÎN PRODUCȚIA DIGITALĂ, 2024
o Numele Organizatorilor: ASOCIAȚIA GENERALĂ A INGINERILOR
DIN ROMÂNIA, Sucursala Constanța împreună cu Academia Navală “Mircea cel Bătrân”,
Universitatea „Ovidius” Constanța.
o Numele autorului/ membrilor echipei, dacă este cazul, numele profesorului tutor, dacă e cazul.
o Imaginea/ imaginile structurii proiectate, în cel mai avantajos context grafic, într-un
design original.
Evaluarea din intervalul concursului
Toate structurile printate (piesa și eventuale schele, nervuri, bavuri) vor fi cântărite. Fiecare concurent va curăța structura cu care participă în concurs, eliminând elementele de suport si cele adiacente. Toate acestea vor fi adunate și păstrate până la finalizarea concursului.
Structura printată va fi încărcată la compresiune, în regim static, la mașina de încercări axiale. Va fi considerată pentru calculul punctajului, forța la care apar primele semne de cedare (crăpături, fisuri, rupturi). Diagrama de încărcare va fi folosită pentru aprecierea forței maxime suportate de structură, înainte să apară deformatii semnificative, sau rupturi/ crăpături.
Criterii de evaluare si notare:
1. Forța maximă susținută, în regim static, până la primele semne macroscopice de cedare
a structurii.
2. Masa totală a materialului de print utilizată pentru structura, ca atare, cât și elementele suport la printare.
3. Timpul de printare.
Nota finală, luată în considerare la ierarhizarea rezultatelor va fi:
Punctaj final = Masa totală de print (grame)+ Masa totală de print (g)/ Forța maximă (N) susținută + Timpul de printare (min).
Ierarhia finală, pentru acordarea premiilor, va fi făcută în funcție de fiecare punctaj final. Premiul întâi va fi acordat participantului care a obținut cel mai mic punctaj.

CONCURSUL DE CREATIVITATE INGINEREASCĂ "PODUL DE SPAGHETE" - un eveniment din seria Atelierele SATI
2025-11-12 13:00 - 19:30 | Academia Navală “Mircea cel Bătrân”, Constanța, Fulgerului nr.1, Constanța, Romania
AGIR CONSTANȚA, alături de partenerii tradiționali din cadrul Facultății de Inginerie Mecanică, Industrială si Martimă a Universității Ovidius din Constanța și Academia Navală “Mircea cel Bătrân” organizează a patra ediție a concursului național de creativitate inginerească PODUL DE SPAGHETE. Elevii si studenții sunt invitați să formeze echipe cu maxim 4 membri, care vor fi avea de creat cel mai ușor si cel mai rezistent pod, utilizand ca materiale exclusiv spaghete și adeziv.
Important: numărul MAXIM de echipe, pentru fiecare instituție de învățământ preuniversitar/ organizație/ facultate participantă, este de 2 (maxim 8 elevi sau studenți).
Membrii echipelor câștigătoare vor fi premiați și toți participanții vor primi certificate de participare la acest Atelier de Știință Aplicată, Tehnologie și Inginerie.
Data limită de înscriere a echipelor: 1 Noiembrie 2025, ora 15:00. Inscrierea se face completând formularul de înscriere.
Data concursului: 12 Noiembrie 2025, ora 9:00 -ora de începere a evenimentului, aproximativ ora 10:00, ora de începere a sesiunii de lucru efectiv la montarea podurilor.
Durata concursului: 4 ore construcție si o pauză de masă, urmate de aproximativ 1,5 ore pentru verificare și decernarea premiilor.

Regulament PodulSpaghete 2025 – detalii de construcție și condiții de lucru în concurs

Premii acordate, pentru fiecare echipă (se împarte între membri, la alegerea acestora):
Premiul I: 1000 lei
Premiul II: 600 lei
Premiul III: 400 lei
Mențiune – locul 4 – cel mai frumos pod – selecția va fi făcută de toți participanții.
În acest an, premiile sunt asigurate de
GMB Computers SRL
Tema de concurs – extras din Regulamentul de concurs
Echipele trebuie să proiecteze și să construiască un pod de spaghete de până în 600 de grame (masă maximă, spaghete și adezivul folosit la asamblare). Podul trebuie să fie făcut din spaghetele și adezivul puse la dispoziție de organizatori și ar trebui să fie capabil să susțină o greutate cât mai mare.
Echipele vor construi podul în ziua concursului, încadrându-se în intervalul de timp de 4 ore efective de lucru , cu o pauză de gustare de 30 minute, pe care echipele o vor integra dacă și când vor dori în intervalul de lucru. După acest interval de 4 ore, va avea loc verificarea, încercarea podurilor și premierea participanților. Verificarea presupune măsurătorile de gabarit, masă, condițiile de reazeme și cele dimensionale. Podurile care depășesc mărimile impuse sunt eliminate din concurs. Verificarea rezistenței podului la încărcare statică se va face prin atârnarea unei greutăți, ce va fi mărită lent, până la apariția primelor distrugeri în structura podului. Greutatea va fi montată de un dispozitiv care se va rezema pe podețul podului, în mijlocul deschiderii acestuia. Dispozitivul va trece prin spațiul liber specificat în descrierea de mai jos.
Dimensiunea echipelor: 1- 4 membri
MATERIALE

Fiecare echipă va primi 500 g spaghete și – optional, 3 foi de lasagna, iar podul va fi realizat pe loc, în cadrul concursului, exclusiv din materialele furnizate de organizatori. Rigle, echere, raportoare și alte elemente de orientare cad în sarcina participanților. Echipelor NU li se permite să folosească planșe de referință, desenate anterior concursului.
Organizatoriii vor furniza pistoale de lipit cu adeziv siliconic, forfecuțe, elastice și scotch. Adezivul furnizat de organizatori va fi singurul material de îmbinare și va fi aplicat exclusiv punctual și nu poate fi utilizat ca element structural.

Cade in sarcina participanților să se protejeze corespunzător și să utilizeze cu grijă materialele fierbinți, dispozitivul de topire si aplicare a adezivului. Înscrierea la concurs presupune asumarea lucrului în condiții de siguranță, pentru fiecare participant.

Adezivul poate fi folosit numai pentru îmbinări la capete, sau capăt – tronson, sau, punctual, la intersecțiile între fibrele unor bare; Lipiturile nu trebuie să depășească un gabarit de maxim 5x5x5 mm, astfel încât să poată fi asimilate cu niște noduri; firele continue de adeziv care se desfășoară pe lungimea oricărui membru al structurii, mai mult de 5mm, nu sunt permise.
Nu se va colora nici o îmbinare sau membru structural al punții sau podului.

DIMENSIUNI ȘI MODUL DE VERIFICARE ȘI IERARHIZARE

Înălțimea maximă 300 mm, Inaltime minimă 150 mm. Greutate maximă: 600 g.
Punctul cel mai de jos al podului descărcat (fără greutate montată) nu trebuie să fie la mai mult de 60 mm de baza suportului.
Deschiderea podului va fi de 500 mm
Stratul de drum continuu pentru paste va fi de cel puțin 60 mm lățime, pe toată lungimea podului.
Puntea trebuie să poată susțină o platformă rutieră plană, rectangulară, pe toată lungimea podului. La mijocul deschiderii podului, trebuie să existe un spațiu fără bare în structura de rezistență a podului, de dimensiunea 20 mm, pentru a permite montarea plăcii de care se vor atârna greutățile de verificare.
Un bloc – șablon de 40 mm x 40 mm x 100 mm (l, h, L) trebuie să poată trece, fără obstacole, de la un capăt la altul peste calea de rulare.
Marginea podului se vor rezema simplu, prin contact direct, exclusiv pe suporturile orizontale, puse la dispoziție de organizatori, distanțate la 470 mm. Nici o altă parte a podului NU TREBUIE SĂ ATINGĂ aceste suprafețe de reazem.
Fiecare pod va fi așezat pe două suporturi la 470 mm distanță.
Podul câștigător va fi cel mai ușor pod capabil să rețină cea mai mare greutate (Adică podul cu cel mai mare raport Greutate portată/ Greutate proprie).

Instrumente de asistență în cercetare - noile paradigme de succes
2025-11-13 13:00 - 15:00 | Universitatea “Ovidius” Constanța, Bd. Mamaia 124, Corp Biblioteca, Aula B, Bd. Mamaia 124, Constanta, Select a State:, 900527, Romania
Workshop de instruire cu cadre didactice, specialiști, specialiști în scientometrie, cercetători. Eveniment în cadrul Săptămânii Cercetare și Expertiză în Dobrogea. Se acordă certificat de participare.
Program:

Tiparul de succes al publicării cercetării – ce, cum, în ce structură, cu ce limbaj, cu ce precizie, cu ce referință, după ce standarde de calitate scriem
Instrumente AI pentru extragerea de date și structurarea conținutului unei lucrări științifice de interes, publicabile în jurnale de impact.
Platforme de cooperare între potențiali autori.
Direcții de cercetare de interes
Obiective de performanță personale și la nivel de colective de cercetare – ce e realist, strategii de abordare.
